Δούκας της Σπάρτης

Ο τίτλος του Δούκα της Σπάρτης (καθαρεύουσαː Δοὺξ τῆς Σπάρτης) αποδιδόταν, κατά την διάρκεια της Βασιλείας στην Ελλάδα, στον μεγαλύτερο υιό του μονάρχη και προστίθετο σε εκείνον του Διαδόχου του Θρόνου της Ελλάδας. 

Παρά το γεγονός πως εξακολουθεί να βρίσκεται σε χρήση, δεν αποτελεί παρά μόνον τίτλο ευγένειας μετά το 1974.

Η γέννηση του διαδόχου Κωνσταντίνου στις 2 Αυγούστου 1868 γιορτάστηκε ευρέως στην Ελλάδα, ειδικά καθώς το όνομα του διαδόχου αντηχούσε στη βυζαντινή αυτοκρατορική παράδοση και τον αλυτρωτισμό που κατοχυρώθηκαν στη «Μεγάλη Ιδέα» Ως αποτέλεσμα, την ημέρα της βάπτισης του διαδόχου στις 22 Αυγούστου, με πρωτοβουλία του Πρωθυπουργού Δημητρίου Βούλγαρη, ο πατέρας του, Βασιλιάς Γεώργιος Α΄, εξέδωσε Βασιλικό Διάταγμα σύμφωνα με το οποίο ο Κωνσταντίνος, καθώς και οποιοσδήποτε μελλοντικός Διάδοχος του Θρόνου, θα έφερε τον τίτλο «Δούκας της Σπάρτης»Β.Δ. 22 Αυγούστου 1868, δημοσιευθέν στο ΦΕΚ 44/1868. Ωστόσο, το Διάταγμα αυτό ήταν αντίθετο με το άρθρο 3 του ισχύοντος τότε Ελληνικού Συντάγματος, το οποίο απαγορεύει την αναγνώριση τίτλων ευγενείας ή την απονομή τέτοιων. 

Αυτό οδήγησε σε θυελλώδη συζήτηση στη Βουλή, με παρότρυνση του Τιμολέοντα Φιλήμονα. Η Κυβέρνηση της εποχής υποστήριξε το διάταγμα με το επιχείρημα ότι η συνταγματική διάταξη δεν ίσχυε για τα μέλη της βασιλικής οικογένειας, αλλά ο Φιλήμων και άλλοι αντέτειναν ότι η διατύπωση δεν έκανε διάκριση και ότι το Βασιλικό Διάταγμα παραβίαζε το Σύνταγμα. Το Διάταγμα εγκρίθηκε τελικά από τη Βουλή στις 29 Σεπτεμβρίου 1868, με 98 ψήφους υπέρ, 2 αποχές και 26 κατά Eugène Rizo Rangabé,  Livre d'or de la noblesse phanariote en Grèce, en Roumanie, en Russie et en Turquie, impr. S. C. Vlastos, Athènes, 1892, p. VII (διαδικτυακή ανάγνωση). Ωστόσο, η χρήση του τίτλου «Δούκας της Σπάρτης» εντός της Ελλάδας αποσύρθηκε αργότερα σιωπηλά. Ωστόσο, ο Διάδοχος Κωνσταντίνος ήταν γνωστός ως «ΑΒΥ ο Δούκας της Σπάρτης» στη διεθνή σκηνή από τη γέννησή του μέχρι την άνοδό του το 1913. 

 Δούκες της Σπάρτης 
+ΔούκαςΕικόναΠερίοδος Κατοχής ΑξιώματοςΈναρξηΛήξηΚωνσταντίνος Α΄ της Ελλάδας (1868-1923)κέντρο|χωρίς-πλαίσιο|173x173εσ22 Αυγούστου 186818 Μαρτίου 1913Γεώργιος Β΄ της Ελλάδας (1890-1947)κέντρο|χωρίς-πλαίσιο|177x177εσ18 Μαρτίου 191311 Ιουνίου 191719 Δεκεμβρίου 192027 Σεπτεμβρίου 1922Κωνσταντίνος Β΄ της Ελλάδας (1940-2023)κέντρο|χωρίς-πλαίσιο|162x162εσ1 Απριλίου 19476 Μαρτίου1964Πρίγκιπας Παύλος (1967-σήμερα)κέντρο|χωρίς-πλαίσιο|157x157εσ20 Μαΐου 1967 1 Ιουνίου 1973

 Παραπομπές 


Κατηγορία:Ελληνική Βασιλική Δυναστεία
Σπαρτης